Αθρογγαίος

Ο Αθρογγαίος ή Αθρογγαίος ο ποιμήν, ήταν ένας επίδοξος διεκδικητής της βασιλείας ο όποιος έδρασε στην  Ιουδαία  ύστερα από τον θάνατο του Ηρώδη του Μεγάλου Ιώσηπος Ιστορία του Ιουδαϊκού πολέμου προς Ρωμαίους. Βιβλίο Β ΙV. 3.[60]. σελ 35.
Η εμφάνιση του Αθρογγαίου
Ο Αθρογγαίος, ένας βοσκός που διέθετε θάρρος και σωματική δύναμη, μαζί με  τα  υπόλοιπα τέσσερα αδέλφια του επαναστάτησε εναντίον της κεντρικής εξουσίας ύστερα από τον θάνατο του Ηρώδη του Μεγάλου (4 π.Χ.), εκμεταλλευόμενος το κενό εξουσίας που δημιουργήθηκε στην περιοχή LIVIUS Articles on Ancient History. Athronges, the shepherd (4 BCE) .

Ο Αθρογγαίος ανακηρύχθηκε βασιλιάς και μοίρασε στους οπαδούς του στρατιωτικά και πολιτικά αξιώματα (τους ονόμασε στρατηγούς και σατράπες). Εμφανίζονταν φορώντας διάδημα και ο ίδιος ασχολούνταν με εκλεπτυσμένες υποθέσεις  ενώ οι οπαδοί του σχημάτιζαν λόχους και εξαπέλυαν επιδρομές Ιώσηπος Ιστορία του Ιουδαϊκού πολέμου προς Ρωμαίους. Βιβλίο Β ΙV. 3.[61]-[62]. σελ 35.
Η δράση των οπαδών του Αθρογγαίου
Οι επιδρομές των οπαδών του Αθρογγαίου εξαπλώθηκαν σε όλη την Ιουδαία. Βασικός του στόχος ήταν οι Ρωμαίοι  και οι εκπρόσωποι της βασιλικής εξουσίας τους οποίους σκότωναν ενώ όσους Ιουδαίους έπιαναν αιχμάλωτους τους απελευθέρωναν προκειμένου να κερδίσουν την εύνοια τους Ιώσηπος Ιστορία του Ιουδαϊκού πολέμου προς Ρωμαίους. Βιβλίο Β ΙV. 3.[62]-[63]. σελ 35 .

Σε μια από αυτές τις επιδρομές επιτέθηκαν σε ένα ρωμαϊκό απόσπασμα που μετέφερε τρόφιμα στην περιοχή της Αμμαούντας (Εμμαούς) σκοτώνοντας τον εκατόνταρχο Άρειο που ήταν  επικεφαλής και σαράντα στρατιώτες. Το απόσπασμα θα εξοντώνονταν ολοκληρωτικά αν δεν έσπευδε σε βοήθεια των στρατιωτών ο διοικητής του ρωμαϊκού πεζικού στην περιοχή Γράτος με μια μονάδα 3.000 στρατιωτών από την Σεβαστή (πρώην Σαμάρεια) Ιώσηπος Ιστορία του Ιουδαϊκού πολέμου προς Ρωμαίους. Βιβλίο Β ΙV. 3.[63]-[64]. σελ 35.
Η αντίδραση των ιουδαϊκών και των ρωμαϊκών αρχών
Η δράση του Αθρογγαίου και των αδελφών του κράτησε περίπου  δυο χρόνια LIVIUS Articles on Ancient History . Athronges, the shepherd (4 BCE) . Οι τρεις  αδελφοί  του Αθρογγαίου  συνελήφθησαν (ένας από τον εθνάρχη Αρχέλαο,  ένας από τον Γράτο και ένας από τον πρώην σύμβουλο του Ηρώδη του Μεγάλου, Πτολεμαίο) και ο τέταρτος παραδόθηκε με την θέλησή του στον ΑρχέλαοΙώσηπος Ιστορία του Ιουδαϊκού πολέμου προς Ρωμαίους. Βιβλίο Β ΙV. 3.[64]-[65]. σελ 35-37, η τύχη όμως του ιδίου του Αθρογγαίου είναι άγνωστη .

 Παραπομπές 

 Πηγές 

 LIVIUS Articles on Ancient History .  Athronges, the shepherd (4 BCE)
 Ιώσηπος Ιστορία του Ιουδαϊκού πολέμου προς Ρωμαίους. Αρχαία Ελληνική Γραμματεία «Οι ΄Ελληνες»  Κάκτος 1997

Κατηγορία:Ιουδαίοι
Κατηγορία:Βοσκοί